Deg unadi-agi nneɣ nexdem tazrawt n talɣa d tseddast n yiwet n taggayt gar tiggayin n tseddast ‘’ amernu’’. Di tezrawt-a, nra ad nwali ma yella taggayt-agi tesɛa timtar di talɣa am wakken i ten-yesɛa yisem, umyag d urbib, acku nger tamawat belli aṭas n wawalen ttusemman d imerna maca mgaraden di talɣa. Amernu di teqbaylit d yiwen uferdis nessemras akken ad iguccel yiwen n wawal di tefyirt, yezmer ad yili d amyag neɣ d isem neɣ d amern nniḍen, yettas-d tuget tama n umyag. Ihi, nra ad nwali d acu ay d amernu di tseddast. Amek i d-yettas, atg.